« Yefka umazun uzzig n uselway n tegduda azul n tegmat n uselway Tebboune i umtil-nnes azerbiǧani am wakken ay as-yessarem tadawsa yelhan d telhillit, yernu yessarem ugar n ufara d tenkelwit i uɣref azerbiǧani agmat », ɣef wakken ay d-yenna ulɣu-a.
Seg yidis-nnes, « iwekkel uselway Aliyev Mass Lamamra akken ad yessiweḍ azul-nnes aḥmayan i uselway Tebboune yernu ad t-yesnemmer s telqayt ɣef umirew d udhal ur iḥebbsen n Zzayer i wussisen d tsentayin n tselwit tazerbiǧanit deg ukatar n Umussu n Tmura Ur Iderreren », ɣef wakken ay d-yerna ulɣu-a.
« Aselway n Tegduda n Azerbiǧan yessenfali-d daɣ timeɣsiwt-nnes akken ad yerzu ɣef Zzayer akken ad imahel d uselway Abdelmadjid Tebboune akken ad reẓmen iglan d imaynuten n unmireg gar snat-a n tmura deg wakk tiɣula, yernu yeɣs daɣ Mass Aliyev ad yettwasdus umciweṛ d unmireg gar Zzayer d Azerbiǧan ladɣa deg tɣult n teẓwert imi snat-a n tmura deg snat d timsiǧwin timeqranin n wurrig », ɣef wakken ay d-yenna uɣbalu-a.
Iwekked-d uselway n Tegduda n Azerbiǧan dakken « adeg ay sɛant snat-a n tmura d yiseḍra-nsent deg Umussu n Tmura Ur Iderreren d ayen ay d-iḥettmen fell-asent, ass-a, ugar akk talliyin niḍen, akken ad zdint ussisen-nsent i udraw deg usenqes n ccwal » deg umaḍal.
kab_Latn kab_Latn kab_Latn kab_Latn